ΚΑΝΟΝΙΣΜΟΣ (ΕΚ) αριθ. 3320/94 ΤΟΥ ΣΥΜΒΟΥΛΙΟΥ της 22ας Δεκεμβρίου 1994 σχετικά με την κωδικοποίηση της υφιστάμενης κοινοτικής νομοθεσίας όσον αφορά τον ορισμό του Ecu μετά την έναρξη της ισχύος της συνθήκης για την Ευρωπαϊκή Ένωση

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη του Ευρωπαϊκού Νομισματικού Ιδρύματος,

τη γνώμη της Νομισματικής Ένωσης,

Εκτιμώντας:

ότι ο ορισμός της νομισματικής σύνθεσης του Ecu περιέχεται σε διάφορα κοινοτικά κείμενα και ότι μέσω κανονισμού κωδικοποίηση των κανόνων σχετικά με τον ορισμό αυτό θα ήταν χρήσιμη για τη διαφάνεια του κοινοτικού δικαίου-

ότι τα ακόλουθα κείμενα αφορούν τη λογιστική μονάδα των Ευρωπαϊκών Κοινοτήτων και είναι εν ισχύει:

- απόφαση αριθ. 3289/ΕΚΑΧ της Επιτροπής της 18ης Δεκεμβρίου 1975 περί του ορισμού και της μετατροπής της λογιστικής μονάδας προς χρήση στις αποφάσεις, συστάσεις, γνώμες και ανακοινωθέντα στους τομείς της συνθήκης περί ιδρύσεως της Ευρωπαϊκής Κοινότητας Άνθρακα και Χάλυβα (3),

- κανονισμός (ΕΟΚ) αριθ. 3180/78 του Συμβουλίου της 18ης Δεκεμβρίου 1978 περί τροποποιήσεως της αξίας της λογιστικής μονάδας που χρησιμοποιείται από το Ευρωπαϊκό Ταμείο Νομισματικής Συνεργασίας (4),

- κανονισμός (ΕΚ) αριθ. 3181/78 του Συμβουλίου της 18ης Δεκεμβρίου 1978 περί του ευρωπαϊκού νομισματικού συστήματος (5),

- απόφαση του Συμβουλίου Διοικητών της Ευρωπαϊκής Τράπεζας Επενδύσεων της 30ής Δεκεμβρίου 1977 για την τροποποίηση των καταστατικών της Ευρωπαϊκής Τράπεζας Επενδύσεων σε συνάρτηση με τη θέσπιση νέου ορισμού της αξίας της λογιστικής μονάδας της Τράπεζας,

- κανονισμός (ΕΟΚ, Ευρατόμ) αριθ. 3308/80 του Συμβουλίου της 16ης Δεκεμβρίου 1980 περί αντικαστάσεως της ευρωπαϊκής λογιστικής μονάδας από την ΕΝΜ στις κοινοτικές πράξεις (6),

- απόφαση του Συμβουλίου Διοικητικών της Ευρωπαϊκής Τράπεζας Επενδύσεων της 13ης Μαΐου 1981 για την τροποποίηση των καταστατικών της Ευρωπαϊκής Τράπεζας Επενδύσεων σε συνάρτηση με τη υιοθέτηση του Ecu ως λογιστικής μονάδας της Τράπεζας,

- κανονισμός (ΕΟΚ) αριθ. 3813/92 του Συμβουλίου της 28ης Δεκεμβρίου 1992 σχετικά με τη λογιστική μονάδα και τις ισοτιμίες μετατροπής που πρέπει να εφαρμόζονται στα πλαίσια της κοινής γεωργικής πολιτικής (7),

- κανονισμός (ΕΟΚ) αριθ. 1068/93 της Επιτροπής της 30ής Απριλίου 1993 για τις λεπτομέρειες καθορισμού και εφαρμογής των ισοτιμιών που χρησιμοποιούνται στο γεωργικό τομέα (8)-

ότι ο σημερινός ορισμός της νομισματικής σύνθεσης του καλαθιού του Ecu δημοσιεύθηκε στη σειρά C της Επίσημης Εφημερίδας των Ευρωπαϊκών Κοινοτήτων. (9), στο πλαίσιο της ανακοίνωσης της Επιτροπής και όχι σε κανονισμό του Συμβουλίου-

ότι το άρθρο 1 του κανονισμού (ΕΟΚ) αριθ. 3180/78 είχε ορίσει το Ecu ως το άρθροισμα των ποσών των νομισμάτων των κρατών μελών- ότι αυτή η σύνθεση μπορεί να τροποποιηθεί υπό τους όρους που καθορίζονται από το Συμβούλιο σύμφωνα με το άρθρο 2 του εν λόγω κανονισμού-

ότι το άρθρο του προαναφερόμενου κανονισμού δεν ισχύει πλέον λόγω του άρθρου 109 Ζ της συνθήκης για την ίδρυση της Ευρωπαϊκής Κοινότητας που ορίζει η νομισματική σύνθεση του καλαθιού Ecu δεν μεταβάλλεται από την έναρξη ισχύος της συνθήκης για την Ευρωπαϊκή Ένωση και ότι από την έναρξη του τρίτου σταδίου η αξία του Ecu καθορίζεται οριστικά και αμετάκλητα σύμφωνα με το άρθρο 109 Λ παράγραφος 4 της συνθήκης για την ίδρυση της Ευρωπαϊκής Κοινότητας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ορισμός του Ecu Η νομισματική σύνθεση του καλαθιού του Ecu είναι η ακόλουθη:

"" ID="1">γερμανικό μάρκο:> ID="2">0,6242 "> ID="1">λίρα στερλίνα:> ID="2">0,08784 "> ID="1">γαλλικό φράγκο:> ID="2">1,332 "> ID="1">ιταλική λίρα:> ID="2">151,8 "> ID="1">ολλανδικό φιορίνι:> ID="2">0,2198 "> ID="1">βελγικό φράγκο:> ID="2">3,301 "> ID="1">φράγκο Λουξεμβούργου:> ID="2">0,130 "> ID="1">δανική κορόνα:> ID="2">0,1976 "> ID="1">ιρλανδική λίρα:> ID="2">0,008552"> ID="1">δραχμή:> ID="2">1,440 "> ID="1">ισπανική πεσέτα:> ID="2">6,885 "> ID="1">πορτογαλικό εσκούδο:> ID="2">1,393 ">

Άρθρο 2

Προσαρμογή των εν ισχύει πράξεων του κοινοτικού δικαίου 1. Ο κανονισμός (ΕΟΚ) αριθ. 3180/78 του Συμβουλίου καταργείται.

2. Σε όλες τις κοινοτικές πράξεις που εφαρμόζονται κατά την έναρξη της ισχύος του παρόντος κανονισμού, ο ορισμός του Ecu αντικαθίσταται με αυτόν που περιέχεται στο άρθρο 1 του παρόντος κανονισμού.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Δεκεμβρίου 1994.

Για το Συμβούλιο

Ο Πρόεδρος

H. SEEHOFER

(1) ΕΕ αριθ. C 130 της 12. 5. 1994, σ. 7.

(2) ΕΕ αριθ. C 305 της 31. 10. 1994, σ. 146.

(3) EE αριθ. L 327 της 19. 12. 1975, σ. 4. Απόφαση όπως τροποποιήθηκε από την απόφαση αριθ. 3334/80/ΕΚΑΧ (ΕΕ αριθ. L 349 της 23. 12. 1980, σ. 27).

(4) EE αριθ. L 379 της 30. 12. 1978, σ. 1. Κανονισμός όπως τροποποιήθηκε από τον κανονισμό (ΕΟΚ) αριθ. 2626/84 (ΕΕ αριθ. L 247 της 16. 9. 1984, σ. 1) και τον κανονισμό (ΕΟΚ) αριθ. 1971/89 (ΕΕ αριθ. L 189 της 4. 7. 1989, σ. 1).

(5) EE αριθ. L 379 της 30. 12. 1978, σ. 2. Κανονισμός όπως τροποποιήθηκε από τον κανονισμό (ΕΟΚ) αριθ. 3066/85 (ΕΕ αριθ. L 290 της 1. 11. 1985, σ. 95).

(6) EE αριθ. L 345 της 20. 12. 1980, σ. 1.

(7) EE αριθ. L 387 της 31. 12. 1992, σ. 1. Κανονισμός όπως τροποποιήθηκε από τον κανονισμό (ΕΚ) αριθ. 3528/93 (ΕΕ αριθ. L 320 της 22. 12. 1993, σ. 32).

(8) EE αριθ. L 100 της 1. 5. 1993, σ. 106. Κανονισμός όπως τροποποιήθηκε τελευταία από τον κανονισμό (ΕΚ) αριθ. 547/94 (ΕΕ αριθ. L 69 της 12. 3. 1994, σ. 1).

(9) EE αριθ. C 241 της 21. 9. 1989, σ. 1.